b'\n_START_ARTICLE_\nCrkva sv. Jure u Tu\xc4\x8depima\n_START_PARAGRAPH_\nCrkva Sv. Jure u Tu\xc4\x8depima je crkva iz 14. stolje\xc4\x87a.\n_START_SECTION_\nSmje\xc5\xa1taj\n_START_PARAGRAPH_\nNalazi se na jugozapadu Tu\xc4\x8depi, blizu mora.\n_START_SECTION_\nPovijest\n_START_PARAGRAPH_\nSagra\xc4\x91ena je na temeljima sveti\xc5\xa1ta razorene starokr\xc5\xa1\xc4\x87anske bazilike koja se nalazila u sklopu rimske vile._NEWLINE_Prvi se put spominje 1311. godine u imovniku \xc5\xbeupne crkve._NEWLINE_Godine 1966. stavljena je pod dr\xc5\xbeavnu za\xc5\xa1titu spomenika kulture (24/71-66, reg. br. 9). Iz temelja je obnovljena g. 1992./93. nakon arheolo\xc5\xa1kih i konzervatorskih istra\xc5\xbeivanja.\n_START_SECTION_\nArhitektonske osobine\n_START_PARAGRAPH_\nRomani\xc4\x8dko-goti\xc4\x8dka je jednobrodna gra\xc4\x91evina s polukru\xc5\xbenom apsidom.\n_START_SECTION_\nZanimljivosti\n_START_PARAGRAPH_\nOndje se nalazi nadgrobni spomenik iz 1. stolje\xc4\x87a s portretnim prikazom pokojnika._NEWLINE_Dugo se je vjerovalo da je to nadgrobni spomenik mleta\xc4\x8dkog du\xc5\xbeda Petra Kandijana koji je poginuo nedaleko od tog mjesta u pomorsko-kopnenoj bitci s Neretvanskom kne\xc5\xbeevinom 18. rujna 887. godine._NEWLINE_U crkvici su ugra\xc4\x91eni kri\xc5\xbeevi prona\xc4\x91eni na lokalitetu.'